Diari Oficial de la Generalitat Valenciana


Sumari del DOGV 6146, del 17-11-2009 (2009/13405)

RESOLUCIÓ de 6 de novembre de 2009, de la consellera de Turisme i presidenta de l'Agència Valenciana del Turisme, per la qual es concedixen ajudes en matèria de turisme.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6146

Data del DOGV
:   17-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13198


Data del document
:   06-11-2009

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública
    * indústria hotelera
    * turisme rural
    * regió turística
    * càmping
    * administració local
    * organització patronal
    * qualitat del medi ambient
    * programa d'actuació
    * suport econòmic
    * màrqueting
    * mitjans per a discapacitats
    * medicina natural
    * indústria gastronòmica
    * infraestructura turística
    * regió costanera
    * higiene alimentària

RESOLUCIÓ de 6 de novembre de 2009, de la consellera de Turisme i presidenta de l'Agència Valenciana del Turisme, per la qual es concedixen ajudes en matèria de turisme. [2009/13496]
La Llei 30/1992, de Règim Jurídic de les Administracions Públiques i del Procediment Administratiu Comú, establix en l'article 60 la possibilitat que els actes administratius siguen objecte de publicació «[?] quan així ho aconsellen raons d'interés públic, apreciades per l'òrgan competent». En virtut del que disposa esta norma, l'Agència Valenciana del Turisme procedix a la publicació de la present resolució de concessió d'ajudes de matèria de turisme, per estimar l'existència de raons d'interés públic, com són la necessitat de proporcionar el màxim suport a les empreses i associacions del sector turístic en una conjuntura econòmica especialment difícil, per a contribuir així a mantindre el lideratge i la sostenibilitat d'un sector clau per a l'economia valenciana, i la urgència d'informar de la concessió de les dites ajudes als seus beneficiaris, atés l'escàs marge de temps disponible per a l'execució i justificació de les actuacions incentivades.
Així, doncs, examinats els distints expedients de sol·licitud de suport per a la realització d'inversions/actuacions en el sector turístic de la Comunitat Valenciana, referits a la convocatòria efectuada mitjançant la Resolució 9 de desembre de 2008 i d'acord amb els següents
Atecedents de fet
Primer. La Resolució del dia 9 de desembre de 2008, de la consellera de Turisme, com a presidenta de l'Agència Valenciana del Turisme (DOCV de 15 de desembre de 2008), va convocar les ajudes de l'Agència per a l'any 2009, en el marc del pla de competitivitat del sector turístic 2009-2011, resolució que va ser parcialment modificada per la resolució de 19 de maig de 2009 (DOCV de 25 de maig 2009).
Segon. A esta convocatòria, es van presentar dins del termini diverses sol·licituds d'ajuda, que han determinat la instrucció dels expedients respectius amb l'emissió dels informes tècnics corresponents, i trasllat de les actuacions a la Comissió d'Avaluació d'Ajudes, establida en l'article 9 de l'esmentada resolució de convocatòria.
Tercer. Així mateix, de manera prèvia a esta resolució de concessió d'ajuda, i en compliment del que establix la secció 4.2.2, lletra g, de la comunicació de la Comissió de 17 de desembre de 2008, sobre el «Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera» (DOUE de 22.01.2009, 2009/C 16/01), s'ha obtingut de cada sol·licitant una declaració relativa a les altres ajudes de minimis i a les ajudes relacionades amb eixa ajuda que haja rebut durant l'exercici fiscal en curs, comprovant-se que esta no situa l'import total de les ajudes percebudes pel sol·licitant durant el període de l'1 de gener de 2008 al 31 de desembre de 2010 en un import superior als 500.000 euros.
Quart. La Comissió d'Avaluació d'Ajudes va emetre sengles informes en les seues sessions de 14 de juliol i 24 de setembre de 2009, referents als programes d'ajudes destinats a empreses i associacions, els quals van ser traslladats a la secretària autonòmica de Turisme i directora de l'Agència Valenciana del Turisme, la qual ha formulat la proposta de concessió d'ajudes als sol·licitants que s'indiquen en els annexos I, II i III a esta resolució.
Cinqué. De conformitat amb el que establix l'article 10, apartats 1 i 2, de la resolució de convocatòria ressenyada en l'antecedent primer, les sol·licituds d'ajuda són ateses segons l'orde determinat pel menor termini utilitzat pel sol·licitant per a completar la documentació preceptiva, tenint en compte, especialment, com a criteri d'avaluació que les ajudes vagen destinades a superar o augmentar els nivells exigits per la normativa corresponent, prevalent, en relació amb aquelles altres sol·licituds que pretenguen únicament adaptar-s'hi. En els programes d'ajuda els beneficiaris dels quals són les associacions, de conformitat amb allò que s'ha assenyalat en l'apartat 3 de l'esmentat article, s'atén, en especial, entre altres, als criteris d'importància turística de l'àmbit territorial de l'associació, capacitat de representació del sector turístic, caràcter nou de l'actuació i la seua interacció amb les noves tecnologies de la comunicació. De la consideració conjunta de tals criteris, dins de les possibilitats pressupostàries disponibles, resulten els expedients que figuren en els annexos a esta resolució, atenent-se amb això els expedients relatius a les matèries següents: comercialització i posicionament, implantació i desplegament de sistemes de qualitat I I+D+i, gestió participativa i, finalment, ajudes a projectes d'inversió en el sector turístic (amb preferència, entre estos últims, als de millora en accessibilitat dels establiments turístics per a possibilitar el seu ús per persones amb discapacitat).
Sisé. Les ajudes concedides mitjançant la present resolució estan cofinançades en un percentatge del 50% pel Fons Europeu de Desenrotllament Regional (FEDER).
Als antecedents de fet assenyalats s'apliquen els següents
Fonaments de dret
Primer. La Llei 38/2003, de 17 de novembre, General de Subvencions, així com el seu reglament aprovat per Reial Decret 887/2006, de 21 de juliol, el Decret 9/2000, de 25 de gener, del Govern Valencià, sobre concessió d'ajudes en matèria de Turisme, l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme, i la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del Pla de Competitivitat del Sector Turístic 2009-2011, modificada per Resolució de 19 de maig de 2009.
Segon. Les sol·licituds o projectes que s'indiquen el els annexos a esta resolució s'ajusten, en els punts que, si és el cas es detallen, als plans i programes d'actuació de l'Agència Valenciana del Turisme per a l'any 2009, per la qual cosa les inversions/actuacions corresponents es consideren incentivables.
Tercer. L'article 55.3 de la llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies personals que individualitzen els efectes de l'acte per a cada interessat.
Quart. La Llei 30/1992, de Règim Jurídic de les Administracions Públiques i del Procediment Administratiu Comú quan establix en l'article 60 la possibilitat que els actes administratius siguen objecte de publicació «[?] quan així ho aconsellen raons d'interés públic, apreciades per l'òrgan competent».
Cinqué. L'article 4 del Decret 123/2007 de 27 de juliol, del Consell, pel qual s'aprova el Reglament Orgànic i Funcional de l'Agència Valenciana del Turisme, que establix les competències de la consellera de Turisme i presidenta de l'Agència Valenciana del Turisme.

\* \* \* \* \*
Sisé. El Decret 13/2009, de 27 d'agost, del president de la Generalitat, pel qual es nomena consellera de Turisme i presidenta de l'Agència Valenciana del Turisme l'honorable Sra. Belén Juste Picón.
Vistos els antecedents de fet i fonaments de dret assenyalats, resolc:
Primer
Concedir les subvencions a favor dels beneficiaris que es relacionen en els annexos I, II i III adjunts a esta resolució (annexos on es detallen, entre altres qüestions i respecte de cada sol·licitant, el número d'expedient, la descripció del projecte, el cost elegible, el percentatge i l'import de l'ajuda), amb càrrec al capítol i subprograma pressupostaris que s'indiquen a continuació:
Segon
I) L'efectivitat de les dites subvencions queda subordinada al compliment, entre altres i en funció del tipus d'inversió/actuació a realitzar segons els casos, de les condicions següents:
II. A) En les inversions/actuacions subvencionades hauran de figurar, en tot cas i de manera preferent:
- El logotip de l'Agència Valenciana del Turisme.
- El logotip i lema del Fons Europeu de Desenvolupament Regional (FEDER) amb indicació que l'actuació està cofinançada amb este fons europeu, i el lema «Una manera de fer Europa».
- El logotip del Pla Confiança de la Comunitat Valenciana.
Tots hi hauran de figurar en lloc visible i amb la mateixa grandària.
En el cas que algun beneficiari no disposara dels dits logotips, li seran facilitats des de l'Agència Valenciana del Turisme.
II. B) La inversió/actuació objecte de subvenció haurà d'estar finalitzada i justificada en la seua totalitat amb anterioritat al dia 30 de novembre de 2009.
A més d'aportar la documentació exigida per cada concret programa, la justificació d'haver sigut executada la inversió/actuació incentivable es farà mitjançant la presentació de compte justificatiu, que haurà d'anar acompanyada de la documentació original probatòria tant de la despesa com del pagament efectuat, corresponents al cost elegible. A l'efecte s'haurà d'omplir l'imprés normalitzat de compte justificatiu disponible en l'adreça d'Internet següent: . En el cas que la despesa i el pagament justificat siga per un import inferior al cost elegible, s'aplicarà el percentatge de subvenció concedit sobre tal import inferior per a calcular la subvenció a lliurar.
En tots els programes en què s'incentiven partides de despesa corrent (e-marketing; sistemes de gestió de qualitat, medi ambient, accessibilitat, I I+D+i; assessorament específic per a la millora empresarial i actuacions promocionals en mercats exteriors), s'haurà d'adjuntar un informe final amb els resultats obtinguts de la realització del projecte, omplit en l'imprés disponible en (en el cas d'I+D+i, còpia en paper i en format digital).
Quan la subvenció incentive despeses derivades de la certificació de sistemes de gestió de qualitat, medi ambient, accessibilitat, I I+D+i; així com la realització de projectes d'I+D+i, s'aportarà el certificat/distintiu corresponent atorgat per una entitat oficialment acreditada per l'ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
L'alteració d'alguna de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de l'actuació, la falta o incompleta justificació de les despeses efectivament realitzades, la concessió després de la presentació de la sol·licitud d'altres ajudes que, en el seu conjunt, excedisquen dels límits establits o la concurrència d'alguna de les causes previstes en l'article 37 de la Llei 38/2003, General de Subvencions, podrà donar lloc a la minoració parcial o total de la subvenció concedida.
Mitjançant actuacions de verificació, l'Agència Valenciana del Turisme podrà en tot moment comprovar, pels seus propis mitjans o per professionals externs, l'adequada aplicació de les ajudes, per mitjà d'inspeccions de comprovació o per mitjà de sol·licitud d'informació aclaridora, garantint-se en tot cas el dret d'audiència de l'interessat, sense perjuí de les actuacions inspectores que puguen fer-se a instàncies de la Intervenció General o altres organismes competents.
II. C) En el cas que la inversió incentivada implique la realització d'obres, i com s'ha aportat la seua sol·licitud, haurà d'aportar-se la llicència d'obres corresponent als projectes subvencionats.
II. D) Per a projectes de millora de les condicions d'higiene alimentària, l'efectiva liquidació de l'ajuda quedarà condicionada a la justificació de la implantació del sistema de l'Anàlisi de Perills i Punts Crítics de Control (APPCC).
II. E) Per a projectes de millora i adequació a la normativa contra incendis, l'efectiva liquidació de l'ajuda quedarà condicionada a l'aportació, si fa el cas, del Certificat d'Ignifugació emés per laboratori competent, corresponent als teixits utilitzats.
II. F) Per a inversions en cablejats elèctrics, l'efectiva liquidació de l'ajuda quedarà condicionada a l'aportació dels documents que exigix la normativa vigent per als locals de pública concurrència, en concret els següents:
Certificat d'instal·lació, firmat per l'instal·lador autoritzat; certificat de direcció d'obra, firmat pel corresponent tècnic titulat competent; certificat d'inspecció inicial de l'Organisme de Control Autoritzat (OCA).
II. G) En el cas del programa de millora de l'oferta d'allotjament d'interior, la no-obtenció de l'alta de l'establiment referenciat en el Registre General d'empreses, establiments i professions turístiques de la Comunitat Valenciana, en el termini d'un any comptat des de l'efectiva liquidació de l'ajuda corresponent a l'única/última fase en què s'execute el projecte, podrà ser causa suficient per a l'inici d'un procediment de revocació I reintegrament, en la tramitació del qual es garantirà, en tot cas, el dret d'audiència de l'interessat.
II. H) En el supòsit d'inversions que s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, es referme mitjançant aval bancari l'import total subvencionat, el qual quedarà subjecte a l'exercici d'eixa opció.
II. I) L'efectivitat de les ajudes estarà subordinada al compliment de les obligacions derivades de la política mediambiental de la Unió Europea.
II. J) Les inversions incentivades amb càrrec al capítol VII quedaran afectes i vinculades a la finalitat descrita en la sol·licitud d'ajuda, durant un període de cinc anys, una vegada completada la totalitat de la inversió, sense que durant el dit període puga modificar-se tal finalitat sense autorització de l'Agència Valenciana del Turisme. En cas contrari, l'òrgan competent per a la concessió de les ajudes incoarà el corresponent expedient que podrà finalitzar, si fa el cas, amb la revocació de la subvenció i l'obligació de reintegrar les ajudes percebudes, amb els corresponents interessos. En la tramitació del procediment de revocació es garantirà, en tot cas el dret d'audiència de l'interessat.
II. K) En el supòsit d'haver sol·licitat subvenció per a l'edició de guies d'establiments turístics, és indispensable remetre la maqueta de la guia amb caràcter previ a l'Agència Valenciana del Turisme, per a contrastar la informació proposada amb les dades que es troben en poder del registre corresponent d'esta administració turística, a fi que siguen esmenades les errades advertides abans de l'elaboració definitiva de la guia.
II. L) En el programa d'Assessorament Específic per a la Millora Empresarial, l'associació beneficiària haurà d'aportar la còpia de l'estudi realitzat, tant en format paper, com en format digital (CD, DVD).
II. M) Tots els llocs web acollits a estes ajudes hauran d'incloure un enllaç al portal turístic de la Comunitat Valenciana en la home page, amb la marca i indicacions tècniques facilitades per la Conselleria de Turisme, el qual ha d'estar operatiu des del moment de tramitació de la sol·licitud.
S'haurà de facilitar a la Conselleria de Turisme-Agència Valenciana del Turisme l'accés a les estadístiques del servidor web i a qualsevol informació que considere oportuna per a verificar les dades que figuren en l'informe del projecte.
II. N) En el programa d'implantació de sistemes de qualitat, quan l'àmbit d'aplicació així ho exigisca, els establiments beneficiaris hauran de justificar la implantació d'un sistema basat en l'APPCC (Anàlisi de Perills i Punts Crítics de Control) segons el Reglament (CE) número 852/2004 del Parlament Europeu i del Consell del 29 d'abril de 2004, relatiu a la higiene de productes alimentaris (DOUE de 30 d'abril de 2004).
Tercer
Estes ajudes han sigut declarades compatibles amb la normativa europea sobre ajudes públiques per la decisió de la Comissió Europea C(2009) 4558, de 8 de juny passat, relativa a l'ajuda N 307/2009 - Espanya «Règim Temporal d'ajuda per a concedir quantitats limitades d'ajuda compatible», en aplicació del «Marc temporal aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (DOUE sèrie C, núm. 83, de 7 d'abril de 2009)».
Quart
La resolució de concessió suposarà l'acceptació dels beneficiaris a ser inclosos en la llista pública de beneficiaris d'ajudes que es preveu en l'article 7, apartat 2, lletra d, del Reglament (CE) 1828/2006 de la Comissió de 8 de desembre de 2006.
Es comunica als beneficiaris de l'ajuda, en compliment del que establix l'article 7 del Reglament (CE) 438/2001, que han de conservar-se, durant el període de tres anys següents al pagament del saldo del programa per part de la Comissió Europea, els justificants relatius a les despeses indicades en el punt 6 de l'article 38 del Reglament (CE) 1260/99.
Contra la present resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació en el Diari Oficial de la Comunitat ANNEX

\* \* \* \* \*
ANEXO

Valenciana (DOCV), així mateix, podrà interposar-se recurs de reposició davant de la presidenta de l'Agència Valenciana del Turisme, en el termini d'un mes, a comptar des de l'endemà de la seua publicació en el DOCV, tot això de conformitat amb el que establixen els articles 107, 109, 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 6 de novembre de 2009.- La consellera de Turisme i presidenta de l'Agència Valenciana del Turisme: Belén Juste Picón.